PAXTA XOM AShYoSI VA PAXTA TOLASINING XARID HAMDA ULGURJI NARXLARINI OShIRISh TO‘G‘RISIDA

Paxtachilikning iqtisodiy samaradorligini oshirish, shuningdek, kolxozlar, sovxozlar, ijarachi jamoalar va fermer xo‘jaliklarining oshirilgan ulgurji narxlarda moddiy-texnika resurslarini sotib olishga sarflagan xarajatlarini qisman qoplash maqsadida Vazirlar Mahkamasi qaror qiladi:
 1. O‘zbekiston Respublikasi Davlat narxlar qo‘mitasi va O‘zbekiston Respublikasi Qishloq xo‘jaligi vazirligining 1991-yil hosilidan olingan paxta xomashyosi xarid narxlarini va paxta tolasining ulgurji narxlarini 1 va 2-ilovalarga muvofiq tiplari va sortlariga qarab oshirish to‘g‘risidagi taklifi qabul qilinsin.
 2. O‘zbekiston Respublikasi Davlat narxlar qo‘mitasi bir hafta muddat ichida mazkur qarorning 1-bandiga muvofiq yangi xarid va ulgurji narxlar narxnomalarini nashr etsin va uni manfaatdor tashkilotlarga yetkazsin. 
 3. O‘zbekiston Respublikasi Davlat narxlar qo‘mitasi O‘zbekiston Respublikasi Qishloq xo‘jaligi vazirligi va “Paxtasanoat” ilmiy-ishlab chiqarish birlashmasi bilan birgalikda lint, o‘lik paxta va paxta tozalash sanoatining boshqa qo‘shimcha mahsulotlari ulgurji narxlari darajasini qaytadan ko‘rib chiqsin.